|  |
| --- |
| Mal for prosjektbeskrivelse |

Denne malen skal benyttes ved innsendelse av søknad på støtteprogrammet Forprosjektstøtte maritim teknologi. Dokumentet skal lastes opp som PDF-fil i det elektroniske søknadsskjemaet, med alle punkter besvart, i den rekkefølgen som er gitt. Nettsider eller andre dokumenter, som henvises eller lenkes til, vil ikke bli vurdert i søknadsbehandlingen.

Prosjektbeskrivelsen skal være på norsk.

Tabellene og overskriftene i malen skal benyttes. Resterende hjelpetekst, inkludert denne boksen, fjernes før innsending av søknad. Det skal brukes nyeste versjon av prosjektbeskrivelsesmalen, tilgjengelig på programsiden.

Ikke inkluder personopplysninger som navn, epost-adresser og lignende i prosjektbeskrivelsen.

Tips til søkere:

I hele prosjektbeskrivelsen; vær konkret. Underbygg påstander med tall og fakta. Ikke bruk mye tid på å beskrive klimaproblemet eller bedriftens motivasjon.ne i malen skal benyttes. Resterende hjelpetekst fjernes før innsending av søknad.

Øvrige krav og kriterier til prosjekter som ønsker støtte finnes i dokumentet *Vilkår for støtte* som ligger tilgjengelig på programmets hjemmeside.

I det følgende refererer ***forprosjektet*** til det prosjektet det skal søkes om støtte til gjennom denne søknaden. ***Hovedprosjektet*** refererer til en konkret investering som skal utredes gjennom *forprosjektet*, og som en vurderer å investere i senere.

# Sammendrag

Oppsummering av de viktigste punktene i søknaden, maksimum 1 side. Det er viktig at det kommer tydelig frem hvilken investering som hovedprosjektet omhandler. (Sammendraget benyttes i søknadssenteret ved opprettelse av søknad).

# Søker

Gi en kort beskrivelse av søker og eventuelle samarbeidspartnere i prosjektet basert på følgende:

* virksomheten, selskapsstruktur og antall ansatte
* beliggenhet, produkter og tjenester, marked
* søkers rolle i for- og hovedprosjektet
* eventuelle partnere/underleverandører og deres roller
* kunde(r) og kontraktstruktur
* søkers økonomiske forutsetninger for å kunne gjennomføre for- og hovedprosjektet
* prosjektets konkrete forankring i de sentrale aktørenes strategiske mål og planer. Belys gjerne om det er ildsjeler i prosjektet som er viktige for prosjektet (Ikke inkluder personopplysninger).

# Fakta om hovedprosjektet

Beskriv teknologi-/konsept og marked. Dette vil danne basis for rangering. Belys følgende punkter:

* Hva skal gjennomføres i hovedprosjektet og hva skal det investeres i?
* Hvordan hører løsningen hjemme i lavutslippssamfunnet?
* Forklar hvorfor teknologien eller løsningen har et potensial for videre spredning
* Hvilken risiko i hovedprosjektet skal adresseres gjennom arbeidet i forprosjektet
* Tallfest potensialet for reduksjon av absolutte (i tonn CO2) og relative (%) klimagassutslipp som suksess i hovedprosjektet kan bidra til. Forklar bakgrunnen for estimatet. Bruk gjerne maler fra det aktuelle støtteprogrammet for hovedprosjektet som hjelp i estimeringen.

# Fakta om forprosjektet

Belys følgende punkter:

* Hva er status i dag, dvs. hva er allerede gjort før forprosjektet starter opp?
* Hvordan vil forprosjektet gjennomføres?
* Hvordan vil arbeidet fordeles mellom evt. samarbeidspartner og søker?
* Prosjektorganisering. Beskriv kort hvilken relevant kompetanse søker selv har, hvilken kompetanse samarbeidspartnerne har og hvilken kompetanse som eventuelt er planlagt leid inn.

# Arbeidspakker i forprosjektet

Arbeidspakkene i forprosjektet skal bidra til kommersiell modning og detaljering av hovedprosjektet frem mot investering. Se også mal for prosjektbeskrivelse for de ulike teknologiprogrammene for ytterligere informasjon om krav til dokumentasjon ved innsendelse av en eventuell søknad for hovedprosjektet.

Fire arbeidspakker er forhåndsdefinert. Beskriv hva som planlegges utført i hver arbeidspakke.

## Arbeidspakke A – Teknologi

Arbeidspakke A skal omhandle spesifikasjon av teknisk utforming, samt mer detaljert beskrivelse av innovasjonsgrad, teknologimodenhet og kommersiell modenhet. I tillegg skal det her jobbes med risikovurderinger knyttet til løsningen.

## Arbeidspakke B – Kostnadsutvikling og markedspotensialet

Arbeidspakke B skal inkludere arbeid med kostnadsutvikling og markedspotensial for teknologien/løsningen. Dette vil innebære modning av et investeringsbudsjett samt forståelse av kostnadsutvikling. Beskriv hvordan forprosjektet skal jobbe med dette temaet slik at teknologien kan etablere seg i markedet uten støtte på sikt. Beskriv hvordan man ser for seg utviklingsløpet per nå, og hva som vil kreves av arbeid og utvikling for at løsningen skal blir konkurransedyktig. Benytt gjerne Enovas maler for beregning av lønnsomhet i arbeidet.

Vi oppfordrer til god dialog og tett samarbeid med leverandører, design- og verftsindustrien slik at dere får et så godt som mulig underlag.

**Arbeidspakke C – Forventede resultater**   
I arbeidspakke C skal detaljene i klimaresultatet for prosjektet utredes i form av reduksjon av fossilt drivstoff. Beskriv hvordan man skal innhente gode datagrunnlag og få pålitelige beregninger.

**Arbeidspakke D – Leverandører av nullutslipp energibærere**  
I arbeidspakke D skal det innhentes kunnskap om verdikjeden og spesielt potensielle leverandører av energi. Beskriv tilgang på alternativt drivstoff, beregnet mengde og forventet pris.

## Eventuelle andre arbeidspakker

Prosjektet kan også omfatte ytterligere relevante arbeidspakker. Beskriv i tilfellet innholdet i disse.

# Prosjektøkonomi

Beskriv budsjett for forprosjektet. Kostnader per aktivitet fordelt på aktuelle aktører skal fremgå av budsjettet.

Hvis det ikke er besluttet om rådgivere/hvilke rådgivere som vil bidra inn i prosjektet, må det fremgå hvilken kompetanse og hvilket arbeidsomfang som er planlagt dekket med innleie.

|  |  |  |  |  |  |  |  |
| --- | --- | --- | --- | --- | --- | --- | --- |
| **Budsjettpost** | **Timer (NOK)** | | | **Innkjøpte tjenester (NOK)** | | | **SUM eks mva** |
|  | Søker AS | Samarbeids-partner1 | Samarbeids-partner2 | Rådgiver1 | Rådgiver2 | Rådgiver3 |  |
| Arbeidspakke A |  |  |  |  |  |  |  |
| Arbeidspakke B |  |  |  |  |  |  |  |
| Arbeidspakke C |  |  |  |  |  |  |  |
| Arbeidspakke D |  |  |  |  |  |  |  |
|  |  |  |  |  |  |  |  |
| SUM eks mva |  |  |  |  |  |  |  |

Enova godkjenner en sjablongmessig timesats inkludert overheadkostnader på inntil 1,2 ‰ av brutto årslønn, begrenset oppad til 1 200 kroner per time. Brutto årslønn vil si regnskapsført årslønn før skattetrekk. Det sjablongmessige påslaget for dekning av overheadkostnader omfatter kostnadene som allerede ligger i bedriftens regnskap. Disse kan være reisekostnader, kontorkostnader, IKT-kostnader, forsikringer, pensjonskostnader og liknende. Overheadkostnader som inngår i det sjablongmessige påslaget i timesatsen (for eksempel reiser) kan ikke i tillegg føres på prosjektregnskapet.

# Fremdriftsplan

Enkel fremdriftsplan med forprosjektets viktigste aktiviteter og milepæler. Forprosjektet skal sluttføres innen 6 måneder etter at tilskuddsbrev er signert.

# Eventuelle tilleggsopplysninger

Eventuelle andre opplysninger tilknyttet prosjektet som Enova bør være kjent med.